Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 377

4. feladatcsoport Elektrotechnikai ismeretek alkalmazása az áramkörszámítási és mérési feladatokban — Egyenáramú áramkörökre vonatkozó alaptörvények és összefüggések pontos és szakszerû alkalmazása számítási, hibakeresési, javítási és mérési feladatok során. — Villamos és mágneses tér jellemzése a környezet és a tér kölcsönhatása, valamint mennyiségi összefüggések alapján a fizikai alkalmazás szintjén. — Váltakozó áramú áramkörök frekvencia- és idõfüggõ mennyiségeinek gyakorlati értelmezése a mérési eredmények alapján. A mennyiségek közötti összefüggések szakszerû és pontos felhasználása az áramkörök méretezésénél, villamos áramkörökben hibakeresésnél. — Háromfázisú fogyasztókra, hálózatokra vonatkozó alaptörvények és összefüggések pontos és szakszerû alkalmazása számítási, hibakeresési, javítási és mérési feladatok során. — A mérési kapcsolások önálló összeállítása a mérési és biztonsági szabályoknak megfelelõen. — Egyen- és váltakozó áramú (egy- és háromfázisú) áramkörök jellemzõinek meghatározása méréssel. A méréshez szükséges mûszerek szakszerû kiválasztása az alkalmazott mérési technológiák és biztonsági szempontok szerint. — Mérési eredmények kiértékelése, szakszerû mérési dokumentáció készítése az érvényes villamos és rajzi szabványok felhasználásával, számítógépes vagy kézi formában. — Villamos fogyasztói berendezések érintésvédelmének vizsgálata az érvényes szabványok alapján. A méréshez szükséges kalibrált mûszerek alkalmazása, a mérési eredmények kiértékelése az érvényes szabványok alapján, a vizsgálat dokumentálása.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes